L'exposició “Pinturas de Manuel Bracho” s'inaugura esta vesprada en el Casino Recreatiu i Cultural del Port de Sagunt
05 de maig 2017

![](/media/qbdd4siw/94casino_cuerpo.jpg) 

L'Ajuntament de Sagunt col·labora en l'exposició “Pinturas de Manuel Bracho” que s'inaugura esta vesprada a les 19.30 hores en el Casino Recreatiu i Cultural del Port de Sagunt i forma part del programa d'exposicions enquadrades en el 75 Aniversari de la constitució d'este lloc emblemàtic del municipi. Entre les pintures que s'exposaran es troben recreacions de llocs molt coneguts de Sagunt i del Port de Sagunt. 

Manuel Bracho Alamilla, nascut a Antequera (Màlaga), descobreix la seua passió per la pintura en 2006, amb 68 anys. Bracho va ser ebenista de professió fins als 29 anys, moment en el qual va començar a treballar en una empresa de construcció. En 1984 s'instal·la al Port de Sagunt i, ja jubilat, comença a pintar quadres com a entreteniment, utilitzant diferents tècniques com l'oli, l'aquarel·la, l'acrílic, etc.

Membre de l'Ateneo del Port de Sagunt, ha realitzat diferents exposicions individuals i conjuntes en la Casa Municipal de Cultura del Port de Sagunt, el Centre Aragonés, a Canet d'en Berenguer i a Antequera, la seua ciutat natal. En l'actualitat, segueix pintant tot tipus de temes utilitzant les diferents tècniques.

Des de l'Ajuntament de Sagunt i el Casino es convida els diferents col·lectius de la població i comarca a visitar esta exposició, que es trobarà en el saló central del Casino Recreatiu i Cultural fins al 31 de maig, de 10.00 a 13.00 hores i de 17.00 a 20.30 hores.

*   [](http://www.facebook.com/sharer.php?u=https://aytosagunto.es/va/actualitat/l-exposicio-pinturas-de-manuel-bracho-s-inaugura-esta-vesprada-en-el-casino-recreatiu-i-cultural-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-pinturas-de-manuel-bracho-s-inaugura-esta-vesprada-en-el-casino-recreatiu-i-cultural-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-pinturas-de-manuel-bracho-s-inaugura-esta-vesprada-en-el-casino-recreatiu-i-cultural-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-exposicio-pinturas-de-manuel-bracho-s-inaugura-esta-vesprada-en-el-casino-recreatiu-i-cultural-del-port-de-sagunt/)